Hver tredje innsatt er utenlandsk statsborger
VG skrev tidligere i sommer om problemene Oslo-politiet har med utenlandske kriminelle: I enkeltuker har over 40 prosent av alle pågrepne i Oslo vært utenlandske statsborgere uten bosted eller arbeid i Norge. Tall fra Justis- og beredskapsdepartementet viser at også antall utlendinger i norske fengsler øker: I midten av juni satt 2425 norske statsborgere og 1232 utenlandske statsborgere i norske fengsel, skriver Aftenposten.Litauen topper listen med 149 innsatte, fulgt av Polen med 105 og Romania med 101. Deretter følger Nigeria med 98, Somalia med 64 og Irak med 51. Det sitter 42 svenske statsborgere i norske fengsel, 32 nederlendere, 29 serbere og 28 iranere. De norske fengslene er nå fulle og ikke en eneste plass er å oppdrive, hverken for varetekt eller fengselsstraff. - Vi ser at det er utfordringer, sier statssekretær Kristin Bergersen (Ap). Departementet innkaller nå berørte instanser til et møte, for å se hva man kan gjøre med soningskøen.
Mer enn hver tredje innsatt i norske fengsel er nå utenlandsk statsborger, og i varetektsfengslene er utlendinger i flertall.